ಹೀಲಿಯೋಸ್ಪಿಯರ್ ಅಧ್ಯಯನಕ್ಕೆ ಮುಂದಾದ ನಾಸಾ – ಏನಿದು IMAP ಮಿಷನ್?

ಭೂಮಿಯ ಮೇಲಿರುವ ನಾವು ದಿನನಿತ್ಯ ಸೂರ್ಯನ ಬೆಳಕಿನೊಂದಿಗೆ ನಮ್ಮ ದಿನವನ್ನ ಪ್ರಾರಂಭಿಸುತ್ತೇವೆ. ಆ ಸೂರ್ಯನಿಲ್ಲದೆ ಬದುಕನ್ನ ಊಹಿಸುವುದು ತುಂಬಾ ಕಷ್ಟ. ಹೀಗಿರುವಾಗ ನಾಸಾ ಸೂರ್ಯನ ಮೇಲ್ಮೆ ಪದರದ ಅಧ್ಯಯನಕ್ಕಾಗಿ ಹೊಸ ಮಿಷನ್ ಒಂದನ್ನು ಪ್ರಾರಂಭಿಸಿದೆ.

ಹೌದು, ನಾಸಾ ಇದೀಗ IMAP ಎಂಬ ಮಿಷನ್ ಒಂದನ್ನು ಪ್ರಾರಂಭಿಸುವ ಮೂಲಕ ಹೊಸ ಯೋಜನೆಗೆ ಕೈ ಹಾಕಿದೆ. ಈ ಯೋಜನೆಯ ಮೂಲಕ ಸೌರಮಂಡಲದ ಸುತ್ತ ಹರಡಿಕೊಂಡಿರುವ ಹೀಲಿಯೋಸ್ಪಿಯರ್ ಅಧ್ಯಯನ ನಡೆಸಲಿದೆ. ಏನಿದು ಹೀಲಿಯೋಸ್ಪಿಯರ್? ಈ ಯೋಜನೆಯ ಮುಖ್ಯ ಗುರಿಯೇನು? ಇದು ಹೇಗೆ ಕಾರ್ಯನಿರ್ವಹಿಸುತ್ತದೆ? ಎನ್ನುವ ಎಲ್ಲಾ ಪ್ರಶ್ನೆಗಳಿಗೆ ಉತ್ತರ ಇಲ್ಲಿದೆ.

ಹೀಲಿಯೋಸ್ಪಿಯರ್ ಎನ್ನುವುದು ಸೌರಮಂಡಲದ ಸುತ್ತಲೂ ಹರಡಿರುವ ಒಂದು ಪದರ ಎಂದು ಹೇಳಿದರೆ ತಪ್ಪಾಗಲಿಕ್ಕಿಲ್ಲ. ಇದು ಸೂರ್ಯನಿಂದ ಹೊರಬರುವ ಕಿರಣಗಳ ಅಥವಾ ಕಣಗಳ ಪ್ರವಾಹದಿಂದ ರೂಪುಗೊಳ್ಳುವ ಒಂದು ಪದರವಾಗಿದೆ. ಸೌರಮಂಡಲದ ಸುತ್ತಲೂ ಅಂದರೆ ಸೂರ್ಯನಿಂದ ಸುಮಾರು 15 ರಿಂದ 20 ಬಿಲಿಯನ್ ಕಿಲೋ ಮೀಟರ್ ದೂರದವರೆಗೆ ಹೀಲಿಯೋಸ್ಪಿಯರ್ ಪದರ ಹರಡಿಕೊಂಡಿದೆ. ಬಾಹ್ಯಾಕಾಶದಲ್ಲಿ ಸೂರ್ಯನ ಕಿರಣಗಳ ಹೊರತಾಗಿ ಕಾಸ್ಮಿಕ್ ಕಿರಣಗಳು ಹಾಗೂ ಇನ್ನಿತರ ಪರಿಣಾಮಕಾರಿ ಕಿರಣಗಳಿಂದ ಭೂಮಿ ಸೇರಿದಂತೆ ಇನ್ನಿತರ ಗ್ರಹಗಳನ್ನ ಈ ಪದರವು ರಕ್ಷಣೆ ಮಾಡುತ್ತದೆ. ಇದು ಈ ಪದರದ ಮುಖ್ಯ ಹಾಗೂ ಪ್ರಧಾನ ಕಾರ್ಯವಾಗಿರುತ್ತದೆ.

We live inside a giant bubble

Created by the Sun, the “heliosphere” surrounds our entire solar system, but much of it remains unexplored.

New findings have mapped a key part of our heliosphere — a result our soon-to-launch IMAP mission will explore in detail. 1/4 pic.twitter.com/me7sXSKpDG

— NASA Solar System (@NASASolarSystem) August 19, 2025

ಹೀಲಿಯೋಸ್ಪಿಯರ್ ಎಂದರೇನು?
ಇದೊಂದು ಅದೃಶ್ಯ ಗೋಡೆಯಂತೆ ಕಾರ್ಯನಿರ್ವಹಿಸುತ್ತದೆ. ಇದು ಬರಿಗಣ್ಣಿಗೆ ಕಾಣುವುದಿಲ್ಲ. ಆದರೆ ಸೂರ್ಯನಿಂದ ಹೊರಬರುವ ಕಿರಣಗಳ ವೇಗದಿಂದ ಈ ಪದರ ಸೃಷ್ಟಿಯಾಗುತ್ತದೆ. ಇಂಟರ್ ಸ್ಟೆಲ್ಲರ್ ಸ್ಪೇಸ್ ನಿಂದ ಬರುವ ಕಾಸ್ಮಿಕ್ ಕಿರಣಗಳು ಸೌರಮಂಡಲದ ಒಳಗೆ ಬರುವುದನ್ನ ಇದು ತಡೆಹಿಡಿಯುತ್ತದೆ. ಇಂಟರ್ ಸ್ಟೆಲರ್ ಪೇಸ್ ಎನ್ನುವುದು ಸೌರಮಂಡಲದ ಆಚೆ ಇರುವ ಒಂದು ಪ್ರದೇಶ. ಈ ಭಾಗದಲ್ಲಿ ಅನಿಲಗಳ ಗಣತೆ (Density) ಕಡಿಮೆಯಾಗಿರುತ್ತದೆ. ಈ ಭಾಗದಲ್ಲಿನ ಸೂಕ್ಷ್ಮವಾದ ಅನಿಲ, ಕಾಸ್ಮಿಕ್ ಕಿರಣಗಳು ಸೌರಮಂಡಲಕ್ಕೆ ಬಾರದಂತೆ ಈ ಪದರ ತಡೆಹಿಡಿಯುತ್ತದೆ.

ಹೀಲಿಯೋಸ್ಪಿಯರ್ ಕಾರ್ಯವೇನು?
– ಮೊದಲನೆಯದಾಗಿ ಇದು ಕಾಸ್ಮಿಕ್ ಕಿರಣಗಳ ರಕ್ಷಣೆಗಾಗಿರುವ ಒಂದು ಪದರವಾಗಿದೆ.
– ಸೌರಮಂಡಲದ ಆಚೆಯಿಂದ ಬರುವ ಹಾನಿಕಾರಕ ಕಿರಣಗಳು ನೇರವಾಗಿ ಭೂಮಿಗೆ ತಲುಪದಂತೆ ತಡೆಹಿಡಿಯುವ ಕೆಲಸವನ್ನು ಈ ಪದರ ಮಾಡುತ್ತದೆ.
– ಒಂದು ವೇಳೆ ಈ ಹೀಲಿಯೋಸ್ಪಿಯರ್ ಇಲ್ಲದಿದ್ದರೆ ಕೊಸ್ಮಿಕ್ ಕಿರಣಗಳು ಭೂಮಿಗೆ ನೇರವಾಗಿ ತಲುಪಿ ಎಲೆಕ್ಟ್ರಾನಿಕ್ ಸಾಧನಗಳಿಗೆ ಹಾನಿ ಉಂಟು ಮಾಡುತ್ತಿತ್ತು.
– ಅಲ್ಲದೆ ಉಪಗ್ರಹಗಳಿಗೂ ಇದು ಪರಿಣಾಮಕಾರಿಯಾಗಬಹುದು ಹಾಗೂ ಮಾನವ ಜೀವಕ್ಕೂ ಇದು ಅಪಾಯವನ್ನುಂಟು ಮಾಡುವ ಸಾಧ್ಯತೆ ಇರುತ್ತದೆ ಎಂದು ವಿಜ್ಞಾನಿಗಳು ಅಭಿಪ್ರಾಯ ಪಟ್ಟಿದ್ದಾರೆ.

ಹೀಲಿಯೋಸ್ಪಿಯರ್ ಜೊತೆಗೆ ಇದರ ಕೆಲವು ಭಾಗಗಳು ಸೌರಮಂಡಲದಲ್ಲಿ ಕಾರ್ಯನಿರ್ವಹಿಸುತ್ತದೆ. ಸೂರ್ಯನ ಮಧ್ಯಭಾಗದಲ್ಲಿ Inner Heliosphere ಎಂಬ ಭಾಗವಿದೆ. ಇಲ್ಲಿ ಸೂರ್ಯನ ಕಿರಣಗಳು ವೇಗವಾಗಿ ಹರಿಯುತ್ತವೆ. ಇದೇ ಭಾಗದಲ್ಲಿ ಭೂಮಿ, ಮಂಗಳ ಹಾಗೂ ಜುಪಿಟರ್ ಗ್ರಹಗಳಿವೆ. ಮುಖ್ಯವಾಗಿ ನಾಸಾ ವಿಜ್ಞಾನಿಗಳು ಈ ಹೀಲಿಯೋಸ್ಪಿಯರ್ ಅಧ್ಯಯನಕ್ಕೆ ಮುಂದಾಗಿದ್ದಾರೆ.

ಏನಿದು IMAP ಮಿಷನ್?
ನಾಸಾ ಹೀಲಿಯೋಸ್ಪಿಯರ್ ಅಧ್ಯಯನಕ್ಕಾಗಿ ಪ್ರಾರಂಭಿಸಿರುವ ಹೊಸ ಮಿಷನ್ ಹೆಸರು IMAP. Interstellar Mapping and Acceleration Probe ಎನ್ನಲಾಗುತ್ತದೆ. ಈ ಮಿಷನ್ ಮೂಲಕ ಸೂರ್ಯನ ಮೂಲಕ ಹೇಗೆ ಹೀಲಿಯೋಸ್ಪಿಯರ್ ರಕ್ಷಣೆ ಯಾಗುತ್ತದೆ. ಸೌರಮಂಡಲದ ಹೊರಗಿರುವ ಇಂಟರ್ ಸ್ಟೆಲ್ಲರ್ ಜೊತೆಗೆ ಹೀಲಿಯೋಸ್ಪಿಯರ್ ಹೇಗೆ ಕಾರ್ಯನಿರ್ವಹಿಸುತ್ತದೆ ಮತ್ತು ಭೂಮಿಯ ಮೇಲೆ ಪರಿಣಾಮ ಬೀರುವ ಕಣಗಳನ್ನ ಇದು ಹೇಗೆ ತಡೆಹಿಡಿಯುತ್ತದೆ ಎಂಬುದರ ಕುರಿತು ಅಧ್ಯಯನ ನಡೆಸಲಿದೆ.

ಈ ಮಿಷನ್ 2025ರ ಸೆಪ್ಟೆಂಬರ್ 24 ರಂದು ಲಾಂಚ್ ಆಗಿದೆ. ಭೂಮಿಯಿಂದ ಸುಮಾರು 15 ಲಕ್ಷ ಕಿಲೋಮೀಟರ್ ದೂರದಲ್ಲಿ ಇದು ಕಾರ್ಯನಿರ್ವಹಿಸಲಿದ್ದು, ಭೂಮಿ ಹಾಗೂ ಸೂರ್ಯನ ನಡುವೆ ಇರುವ Point L1 ನಲ್ಲಿ ಇದನ್ನು ಸ್ಥಾಪಿಸಲಾಗಿದೆ. ಸೂರ್ಯನ ಕಿರಣಗಳು, ಇನ್ನಿತರ ಕಣಗಳು, ಮ್ಯಾಗ್ನೆಟಿಕ್ ಫೀಲ್ಡ್ ಮೊದಲಾದ ಮಾಹಿತಿಗಳನ್ನು ಇದು ಸಂಗ್ರಹಿಸಲಿದೆ.

ಈ ಅಧ್ಯಯನದಿಂದಾಗಿ ಭೂಮಿಯಂತೆ ಇನ್ನಿತರ ಗ್ರಹಗಳು ವಾಸಕ್ಕೆ ಯೋಗ್ಯವಾ? ಎನ್ನುವುದರ ಬಗ್ಗೆ ಹೆಚ್ಚಿನ ಮಾಹಿತಿ ಸಂಗ್ರಹಿಸಲಿದೆ. ಶತೆಗೆ ಈ ಅಧ್ಯಯನದಿಂದ ಇನ್ನಿತರ ಭವಿಷ್ಯದ ಪ್ರಯೋಗಗಳಿಗೂ ಇದು ಸಹಾಯವಾಗುತ್ತದೆ. ಈ ಅಧ್ಯಯನವನ್ನು ನೇರವಾಗಿ isro ಕೈಗೊಳ್ಳದಿದ್ದರೂ ಕೂಡ ಈ ಮೊದಲು ಇಸ್ರೋ ಆದಿತ್ಯ – L1 ಎಂಬ ಮಿಷನ್ ಮೂಲಕ ಸೂರ್ಯನ ಅಧ್ಯಯನ ನಡೆಸಿತ್ತು. ಭೂಮಿಯಿಂದ ಕಳುಹಿಸಲಾದ ಮೊದಲ ಸೌರ ಮಿಷನ್ ಇದಾಗಿದೆ.